Effense verligting van beurtkrag | Maroela Media
Beurtkrag het Vrydag van 17:00 na fase 1 afgeskaal en sal tot 22:00 voortduur. Dit is weens 'n verbetering in opwekkingskapasiteit.
Volgens Eskom is daar buiten in die geval van onverwagte beduidende ineenstortings, 'n skraal waarskynlikheid dat beurtkrag gedurende die naweek geïmplementeer sal word.
"Eskom-spanne het Vrydagmiddag 'n opwekkingseenheid by onderskeidelik die Kusile- en Majuba-kragstasie weer in diens gestel. 'n Opwekkingseenheid by die Camden- en Kriel-kragstasie is daarenteen weer van lyn af vir herstelwerk," sê die kragvoorsiener.
Minstens 2 094 MW word aan beplande instandhouding afgestaan, terwyl nog 15 997 MW se kapasiteit weens ander probleme nie beskikbaar is nie.
"Terwyl ons verwag dat meer opwekkingseenhede oor die naweek weer in diens sal wees, doen Eskom 'n beroep op Suid-Afrikaners om ons te help om die impak van beurtkrag te beperk deur die gebruik van elektrisiteit te verminder en om alle nie-noodsaaklike elektriese toestelle af te skakel."
Neewat die beurtkrag sal nou afgeskaal word sodat die kaders kan partytjie hou en suip vir die naweek – Maandag wanneer besighede wil werk dan is dit weer beurtkrag